Γιάννης Ποιμενίδης

Ο Γιάννης Ποιμενίδης (Αθήνα, 26 Σεπτεμβρίου 1988) είναι Έλληνας ηθοποιός.

 Βιογραφικό 
Γεννήθηκε στην Αθήνα όπου και μεγάλωσε, ενώ κατάγεται από την Αλεξανδρούπολη και την Κρήτη. Όταν τελείωσε το σχολείο έδωσε εξετάσεις στη Δραματική Σχολή του Εθνικού Θεάτρου ξεκινώντας τις σπουδές του, ωστόσο δεν τις ολοκλήρωσε ποτέ καθώς ξεκίνησε να εργάζεται σε θέατρο, κινηματογράφο και τηλεόραση.

 Τηλεόραση 
Έκανε την πρώτη του εμφάνιση στην τηλεόραση το 2011, όπου ενσάρκωσε το φλερτ της νεαρής Σοφίας (Νεφέλη Κουρή).

Τη σεζόν 2010-11 ήταν στη σειρά Το νησί του MEGA. Ξεχώρισε το 2014, όταν ύστερα από κάστινγκ πήρε τον πρωταγωνιστικό ρόλο στη σειρά θρίλερ Η εκδρομή στον ANT1. Ακολούθησε ο ρόλος του Παύλου στη δραματική σειρά Καταιγίδα στην κυπριακή τηλεόραση. Από το 2015 μέχρι το 2017 είχε το ρόλο του Αντώνη Ληναίου στην καθημερινή σειρά Δίδυμα φεγγάρια. Την σεζόν 2017-2018 πρωταγωνίστησε μαζί με τον Αποστόλη Τότσικα και την Σοφίνα Λαζαράκη στην καθημερινή αισθηματική σειρά Παρθένα Ζωή στον ANT1, που αποτέλεσε τη μεταφορά στα ελληνικά της σειράς Jane the Virgin. Το 2018, έπαιξε μαζί με την Κόνι Μεταξά σε μία ιστορία της αστυνομικής σειράς Έγκλημα και πάθος ενώ την ίδια περίοδο έκανε έκτακτες εμφανίσεις στην κωμική σειρά Όσο έχω εσένα.

Το 2019 υποδύθηκε τον Παύλο Χαραμή στην καθημερινή κωμική σειρά Αν ήμουν πλούσιος στον ANT1.

Τη σεζόν 2022-23 πρωταγωνιστεί στη σειρά Τρία μίλια στο Star.

Τη σεζόν 2023-24 πρωταγωνιστεί στη σειρά Η παραλία στην ΕΡΤ1.

Τη σεζόν 2024-25 πρωταγωνιστεί στη σειρά Μάγισσα - Φλεγόμενη καρδιά στον ANT1.

 Κινηματογράφος 
Το 2012, κατά τη διάρκεια των σπουδών του, έκανε την πρώτη του εμφάνιση στον κινηματογράφο με ένα μικρό ρόλο στη διεθνή παραγωγή Ο Θεός αγαπάει το χαβιάρι. Την ίδια χρονιά πρωταγωνίστησε στη δραματική ταινία Γκρίζα ζώνη.

Το 2016, ερμήνευσε το ρόλο του Γιάννου στη ταινία Bad start.

 Προσωπική Ζωή 
Από το 2015 μέχρι το 2023 ήταν σε σχέση ηθοποιό Ευγενία Σαμαρά.

 Παραπομπές 

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου